กระทรวงแรงงาน เปิดคอร์สฝึกอบรมภาษาต่างประเทศ เร่งเพิ่มทักษะด้านภาษาแก่กลุ่มแรงงานทั่วประเทศ หวังช่วยส่งเสริมด้านการท่องเที่ยว
กระทรวงแรงงาน เปิดคอร์สฝึกอบรมภาษาต่างประเทศ เร่งเพิ่มทักษะด้านภาษาแก่กลุ่มแรงงานทั่วประเทศ หวังช่วยส่งเสริมด้านการท่องเที่ยว นายสุทธิ สุโกศล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า กรมพัฒนาฝีมือแรงงานตระหนักและให้ความสำคัญกับการพัฒนาทักษะฝีมือแรงงานเพื่อยกระดับมาตรฐานในด้านต่างๆ โดยเฉพาะด้านภาษาต่างประเทศ ซึ่งแรงงานไทยขาดทักษะด้านภาษาเป็นจำนวนมาก ส่งผลต่อการให้บริการและการปฏิบัติงานที่ต้องใช้ภาษาต่างประเทศ โดยเฉพาะแรงงานด้านการค้าการขนส่งระหว่างประเทศ โลจิสติกส์ และการท่องเที่ยวดังนั้น เพื่อให้แรงงานมีทักษะความรู้ความสามารถด้านภาษาเพิ่มขึ้น สร้างโอกาสในการมีงานทำ เพื่อให้ได้รับค่าตอบแทนสูงขึ้น จึงได้มอบหมายให้สำนักงานและสถาบันพัฒนาฝีมือแรงงานทั่วประเทศเปิดคอร์สฝึกอบรมภาษาต่างประเทศ ทั้งภาษาอังกฤษ จีน ญี่ปุ่น เกาหลี และภาษาในกลุ่มอาเซียน แก่แรงงานกลุ่มต่างๆ และแรงงานในภาคอุตสาหกรรมท่องเที่ยว โดยในเดือนมิถุนายนนี้ หน่วยงานในสังกัดได้ประกาศรับสมัครฝึกอบรม อาทิ สำนักงานพัฒนาฝีมือแรงงานบุรีรัมย์ เปิดคอร์สฝึกอบรมภาษาเกาหลี ระหว่างวันที่ 17-21 มิถุนายน 2562 สอบถามได้ที่เบอร์ (044) 634-608 ถึง 9  ขณะที่ สำนักงานพัฒนาฝีมือแรงงานสตูล จะเปิดหลักสูตรอบรม ภาษาจีนกลางเพื่อการท่องเที่ยว  ระหว่างวันที่ 17-21 มิถุนายน 2562  ภาษาอังกฤษเพื่อการท่องเที่ยว ระหว่างวันที่ 24-21 มิถุนายน 2562  และภาษามาลยู เพื่อการท่องเที่ยวระหว่างวันที่ 22-26 กรกฎาคม 2562  สอบถามข้อมูลได้ที่ โทร (074)723-763 และสถาบันพัฒนาฝีมือแรงงาน 21 ภูเก็ต เปิดอบรมภาษาอังกฤษเพื่อการท่องเที่ยว หลักสูตรระยะเวลา  30 ชั่วโมง ขณะที่ ปัจจุบันมีผู้ผ่านการอบรมด้านภาษาจากกรมพัฒนาฝีมือแรงงานแล้ว 3,433 คน แยกเป็น ภาษาเกาหลี 984 คน ภาษาจีน 477 คน ภาษาญี่ปุ่น 74 คน และภาษาอังกฤษ 1,898 คนสำหรับผู้ที่สนใจจะฝึกอบรมภาษาต่างประเทศ แต่ไม่สะดวกเดินทาง กรมพัฒนาฝีมือแรงงานได้จัดโปรแกรมพิเศษ เพื่อให้เข้าไปชมและศึกษาเรียนรู้ด้วยตนเอง ผ่านเว็บไซด์ www.dsd.go.th เลือกเมนู online training มีหลักสูตรภาษาต่างประเทศมากมาย เช่น ภาษาญี่ปุ่น เกาหลี และ ภาษาอังกฤษ สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4